বাসি খোনার মসজিদ,

<div style="border-style: outset; border-width: 10px; padding: 30px; background: rgb(252, 255, 243) none repeat scroll 0% 0%; width: 600px; text-align: justify; -moz-border-radius-topleft: 8px; -moz-border-radius-topright: 8px; -moz-border-radius-bottomright: 8px; -moz-border-radius-bottomleft: 8px; border-spacing: 0px; border-collapse: separate; font-family: Comic Sans MS; font-size: 13pt; -moz-background-clip: -moz-initial; -moz-background-origin: -moz-initial; -moz-background-inline-policy: -moz-initial; color: red;">

কিংবদন্তি

বাসি খোনার মসজিদ

মাহমুদুল হক ফয়েজ

বাসি খোনার মসজিদ

নোয়াখালীর একটি নিভৃত গ্রামের একটি প্রাচীন মসজিদকে ঘিরে ছড়িয়ে আছে নানান মুখরোচক কিংবদন্তি। নানান সম্প্রদায়ের শত শত মানুষ নানা রকম মানত করে এই মসজিদে। প্রতি শুক্রবার দূর-দুরান্ত থেকে শিরণী পায়েশ রেঁধে তাদের মনবাসনা পুরণের জন্য দিয়ে আসে এখানে।

এই মসজিদকে কেউ বলে জ্বীনের মসজিদ কেউ বলে 'বাসি খোনার' মসজিদ, কেউবা বলে 'ছেঁড়িয়া'(এতিম) মসজিদ। আবার কেউ বা বলে 'ভাসা মসজিদ'। বিভিন্ন জনে বিভিন্ন নামে ডাকে একে।

কিংবদন্তি আছে একসময় এই এলাকা ছিলো ঘন বাগ-বাগিচা আর জঙ্গলে ভরা। তখন ভয়ে মানুষ এদিকে যাতায়ত করতোনা।মানুষের ধারনা ছিলো জ্বীন পরীদের আস্তানা ছিল সেখানে। একদিন মানুষ হঠাৎ দেখতে পেলো, গভীর বনের ভিতর সুন্দর একটি মসজীদ। তখন থেকে মানুষের বদ্ধমূল ধারনা হলো যে নিশ্চই জ্বীনেরা রাতারাতি এ মসজিদিটি তৈরী করেছে। সেই থেকে এই মসজিদিটির নাম ‘জ্বীনের মসজিদ’। তখন সমুদ্র ছিলো খুবই কাছে। কারো কারো ধারনা, সমুদ্র থেকেই এ মসজিদটি ভেসে উঠেছে, তাই এর নাম ভাসা মসজিদ। কেউ বলে বাসি খোনার নামে একজন বুজুর্গান ব্যক্তি এই মসজিদ তৈরী করেন তাই তাঁর নামানুসারে এর নাম হয় ‘বাসিখোনার মসজিদ’। অবশ্য এখন এই নামেই এই মসজিদ বেশি পরিচিত। জনসাধারনের কাছে আর একটি নাম খুবই প্রচলিত আছে ‘ছেঁড়িয়া মসজিদ’ নামে। স্থানীয় ভাষায় ‘ছেঁড়িয়া’ অর্থ এতিম। এই মসজিদের সুনির্দিষ্ট কোনো নির্মাতা খুঁজে পাওয়া যায়নি বলে এর এই নাম হয়েছে। আবার অসংখ্য গরিব মিসকিন এই মসজিদের শিরনী তবারক খেয়ে থাকে বলে এর এই নাম হয়েছে।

নানান কিংবদন্তি থাকলেও এটি একটি অপরূপ স্থাপত্যের নিদর্শন। আর এর নির্মানশৈলীতার জন্য এই মসজিদের প্রতি সবারি দৃষ্টি আকৃষ্ট হয়েছে। আরবীয় স্থাপত্য নকশায় তৈরী অনন্য সুন্দর এক গম্বুজ ও চওড়া দেয়ালের কাঠামো এর বিশেষ বৈশিষ্ট্য। এর মূল কাঠামো দৈর্ঘে প্রস্থে চতুর্পাশে আঠারো ফুট করে। মূল দেয়ালের চওড়া চার ফুট এবং উপরে গম্বুজের চতুর্দিকে আছে বারটি মিনার। এর সুবৃহৎ গম্বুজটি উজ্জ্বল সিরামিকের ছোট ছোট টুকরায় স্থাপিত শৈল্পীক স্পর্শের অনন্য সৌন্দর্যের নিদর্শন। এর আরো বৈশিষ্ট হলো এর মূল কাঠামোর ভিতর কেউ ঢুকলে মনে হবে যেন একটি নির্জন সুপ্রসস্থ গুহা। যার ভিতরে আবস্থান করলে এক ঐশ্বরিক রহস্য ঘেরা গাম্ভীর্যতার সৃষ্টি হয়। ভিতরে আছে উজ্জ্বল রঙ্ এর দেশীয় শিল্পের ছোঁয়ায় অঙ্কিত লতা পাতা আর ফুলের সমারোহ। যা সেই এলাকার সকল শ্রেণীর মানুষের মাঝে বিস্ময় ও কৌতুহলের সৃষ্টি হয়েছে। তবে সাম্প্রতিক সময়ে শিক্ষিত অনুসন্ধিৎসু মানুষের পদচারণা ও নানা আগ্রহের কারণে এই মসজিদিটি ধীরে ধীরে লোকচক্ষুর আড়াল থেকে জন সন্মুখে ব্যপক ভাবে আলোচিত হচ্ছে। সম্প্রতি এলাকার কিছু কুসংস্কারমুক্ত সচেতন শিক্ষিত মানুষ এর ব্যপক উন্নতি ও প্রসারে ব্রতি হয়েছেন।

প্রায় চল্লিশ বছর ধরে এই মসজিদে ইমামতি করেন লক্ষীপুর জেলার টুমচর গ্রামের মৌলভী রফিক উল্লাহ্। তিনি জানান প্রায় দুই’শ বছর পূর্বে ইসলাম প্রচারের উদ্দেশ্যে সুদূর আরব থেকে মোঃ বাসের ইবনে বাকী নামে এক বুজুর্গান ব্যক্তি এ অঞ্চলে আগমন করেন। তখন সমুদ্র পথে এ অঞ্চলের সাথে বিশ্বের বিভিন্ন দেশের যোগাযোগ ছিলো। ১২০৮ বাংলা সনে উক্ত বুজুর্গান নির্জন জনমানবহীন সমুদ্রোপকূলবর্তী এই গভীর জংগলে আস্তানা স্থাপন করেন। সেই আস্তানাকেই বিশ পঁচিশ জন মানুষ নামাজ পড়তে পারে এই রকম একটি কুঠুরি সমান এক গম্বুজ বিশিষ্ট এই মসজিদটি নির্মান করেন। এই মসজিদটি নির্মান করতে প্রায় এক বৎসর সময় লাগে। পরবর্তীকালে কেউঁ তাঁর সন্মধে কিছুই জানতে পারেনি। তাঁর মৃত্যু কোথায় হয়েছে বা কবে হয়েছে স্থানীয়রা তার কিছুই জানেনা। তবে মসজিদ সংলগ্ন অনেক পুরানো কবর থাকায় অনেকের ধারণা হয়ত এরই মাঝে কোথাও সেই বুজুর্গানের কবর রয়েছে। কিন্তু কোনটি তাঁর কবর নির্দিষ্ট করে কেউ বলতে পারেনা। তাই হয়তো এক ধোঁয়াশা রহস্যাবৃত কাহিনী লোকমুখে বিভিন্ন ভাবে প্রচলিত আছে। বর্তমানে এই মসজিদটি নয় সদস্যের একটি কমিটি দ্বারা পরিচালিত হচ্ছে।এর সভাপতি মোঃনূরুল আমিন সেলিম এবং সেক্রেটারি মো;বেলায়েত হোসেন। মসজিদের কোষাধ্যক্ষ মো; এ,কে,এম আবু সুফিয়ান জানালেন সাধারন মানুষের দান এবং বিভিন্ন মানতের টাকা এই মসজিদের প্রধান আয়। এর আয় থেকে কেনা হয়েছে মসজিদের জন্য বার একর কৃষি জমি এবং মসজিদ সংলগ্ন ষাট শতাংশ পুকুর। এ থেকেও মসজিদের উল্ল্যেখ যোগ্য আয় হয়ে থাকে। ইমাম মোয়াজ্জেমের বেতন এর আয় থেকেই মিটানো হয়। মসজিদের আয় থেকে মসজিদ সংলগ্ন একটি পাকা ভবন নির্মান করা হয়েছ। সেখানে এখন একটি মক্তব পরিচালিত হচ্ছে।

নোয়াখালী শহর থেকে প্রায় পনের কিলোমিটার দক্ষিন পশ্চিমে সাহেবের হাট এলাকায় আব্দুল্লাপুর গ্রামে এর অবস্থান। এই মসজিদের মোট আয়তন চব্বিশ শতাংশ। নোয়াখালী শহর থেকে একসময় দুর্গম হলেও এখন যাতায়তের ব্যবস্থা ভালো হয়েছে। এখন মসজিদ পর্যন্ত পাকা সড়ক নির্মিত হয়েছে।যোগাযোগের ব্যবস্থা উন্নত হওয়ার সাথে সাথে মসজিদে দর্শনার্থীর সংখ্যাও দিন দিন বাড়ছে।

দর্শনার্থীরা এখানে এসে অবাক বিষ্ময়ে অবলোকন করেন আজ থেকে দুই’শ বছরেরও অধিক আগে নোয়াখালীর নির্জন নিথর অজপাড়াগাঁয়ের শিল্প সৌন্দর্যের এক নির্মান স্থাপত্য।

মাহমুদুল হক ফয়েজ

--Foez 15:15, 4 October 2013 (UTC)